Diari Oficial de la Generalitat Valenciana


Sumari del DOGV 4082, del 10-09-2001 (2001/8822)

Informació pública del programa de desenvolupament d'actuació integrada per als sectors K i J de les normes subsidiàries de Mutxamel.
-------------------------------------------------------------------------------------------------------------------------------------

### Dades del document

Número de DOGV
:   4082

Data del DOGV
:   10-09-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8822


Organisme emissor
:   Urbañeres, SL

Tipus de document
:   Anunci

Informació pública del programa de desenvolupament d'actuació integrada per als sectors K i J de les normes subsidiàries de Mutxamel. [2001/F8822]
  
La mercantil Urbañeres, SL, ha formulat el programa de desenvolupament d'actuació integrada per als sectors K i J de les normes subsidiàries de Mutxamel, integrat per memòria, programa d'actuació integrada, pla parcial i avantprojecte d'urbanització, a l'empara del que disposen els articles 46, 47 i 48 de la Llei Reguladora de l'Activitat Urbanística. L'esmentada documentació se sotmet a informació publica pel termini de 20 dies, comptats a partir de la publicació del present anunci en el Diari Oficial de la Generalitat Valenciana. Durant aquest termini es trobarà exposat a les dependències d'Urbanisme de l'Ajuntament de Mutxamel, a l'avinguda de Carles Soler, número 46, i a la notaria del senyor Fernando Salvador Campderá, avinguda de Carles Soler, número 13, on es podrà examinar i obtindre'n còpies, de dilluns a divendres, de 09.00 a 14.00 hores.
  
Durant el termini de 20 dies indicat, s'hi podran presentar alternatives tècniques i al·legacions. En el termini dels cinc dies següents al venciment d'aquest termini es podran presentar les proposicions juridicoeconòmiques, al Registre General de l'ajuntament, en plica tancada i amb la documentació que assenyala l'article 32.C) i D) de la Llei Reguladora de l'Activitat Urbanística. Aquests terminis quedaran prorrogats si durant els primers 10 dies d'informació pública alguna persona es comprometera a presentar una alternativa tècnica substancialment distinta a l'original, segons el que disposa l'article 46.4 de la Llei Reguladora de l'Activitat Urbanística.
  
L'acte d'obertura de pliques tindrà lloc a l'esmentat departament a les 10.00 hores del dia hàbil següent a aquell en què els proponents acredite el compliment dels tràmits continguts en l'article 48 de la Llei Reguladora de l'Activitat Urbanística. Durant els 10 dies següents al d'obertura de pliques totes les actuacions de l'expedient podran ser objecte de consulta i al·legacions.
  
Finalment, aquest anunci compleix la funció de notificació per edictes, de conformitat amb el que s'estableix en l'article 59.4 de la Llei de Règim Jurídic de les Administracions Públiques i del Procediment Administratiu Comú, Llei 30/1992, respecte dels propietaris de parcel·les de titularitat o domicili desconeguts a l'efecte de notificacions.
  
La qual cosa es fa pública per a coneixement general, de conformitat amb el que disposen els articles 46 i 48 de la Llei Reguladora de l'Activitat Urbanística.